毛泽东同志赠柳亚子先生

《沁园春》词一首
毛泽东同志书赠《沁园春·雪》

北国风光，

千里冰封，

万里雪飘。

望长城内外，

惟馀莽莽，

大河上下，

顿失滔滔。

山舞银蛇，

原驰蜡象，

欲与天公试比高。

须晴日，

看红装素裹，

分外妖娆。

江山如此多娇，

引无数英雄竞折腰。

惜秦皇汉武，

略输文采，

唐宗宋祖，

稍逊风骚。

一代天骄，

成吉思汗，

只识弯弓射大雕，

俱往矣，

数风流人物，

还看今朝。

《沁园春·雪》一首

廿载重逢，

一阕新词，

意共云飘。

叹青梅酒滞，

余怀惘惘，

黄河流浊，

举世滔滔。

邻笛山阳，

伯仁由我，

拨剑难平块垒高。

伤心甚，

哭无双国士，

绝代妖娆。

才华信美多娇，

看千古词人共折腰。

算黄州太守，

犹输气概，

稼轩居士，

只解牢骚。

更笑胡儿，

纳兰容若，

艳想秾情着意雕。

君与我，

要上天下地，

把握今朝。

　余识润之，在一九二六年五月广州中国国民党第二届二中全会会议席上，时润之方任国民党中央宣传部部长也。及一九四五年重晤渝州，握手惘然，不胜陵谷沧桑之感。余索润之写长征诗见惠，乃得其初到陕北看大雪《沁园春》一阕。展读之余，叹为中国有词以来第一作手，虽苏、辛犹未能抗手，况余子手乎。效颦技痒，辄复成此。并写入纪念册中附润之骥尾，润之倘不嫌唐突歇。

一九四五年十月二十三日

亚子写于津南村屋下

